**DRUŠTVO KNJIŽNIČARA SLAVONIJE, BARANJE I SRIJEMA**

Europska avenija 24

31000 Osijek

**OPISNO GODIŠNJE IZVJEŠĆE O RADU DKSBS-a**

**U RAZDOBLJU OD 1. SIJEČNJA DO 31. PROSINCA 2018.**

Uvidom u nadopunjene i usklađene podatke članova Društva prema Zakonu o udrugama, trenutno se u adresaru nalazi 176 članova – 106 članova narodnih knjižnica, 10 specijalnih, 28 visokoškolskih, 16 osnovnoškolskih, 5 srednjoškolskih, 11 ostalih (profesori Odsjeka za informacijske znanosti). Od toga je 154 člana uplatilo članarinu za tekuću 2018. godinu. (U 2018. godini 35 članova uplatilo je članarinu za 2017. godinu, a 2 člana i za 2019. godinu.)

43. skupština (22. redovna) Društva održana je 7. lipnja 2018. godine u Čepinu, u Hotelu Zelenkrov. Martina Liović, djelatnica knjižnice domaćina, putem ppt prezentacije prikazala je razvoj i napredak njihove knjižnice. Na Skupštini je prof. dr. sc. Tatjana Aparac-Jelušić održala pozvano predavanje putem Skypea. Nadalje, izglasan je prijedlog izmjena Statuta Društva, Članovi Društva izviješteni su o radu Društva, financijskom poslovanju Društva, radu Komisija Društva u 2017. godini (Komisija za stručni rad, Komisija za statut i pravna pitanja, Komisija za javno zagovaranje, Uređivački odbor web stranice i društvenih mreža). Predstavljen je plan i program rada u 2018. godini. Izneseni su prijedlozi za slobodna mjesta u komisijama i radnim grupama HKD-a. Glavna urednica Merien Hadrović predstavila je novi broj Knjižničarstva.

Upravni odbor, izvršno tijelo Društva i najviše tijelo upravljanja, održao je 3 sjednice (26. ožujka, 7. svibnja i 27. studenoga 2018.) na kojima se razmatrala problematika važna za rad Društva: plan i program Društva, odnosno planirane aktivnosti, financijsko izvješće, Statut Društva, članstvo i članarine, organizacija stručnih putovanja, časopis Knjižničarstvo, stručna predavanja i drugo.

Predsjednica Društva sudjelovala je na 5 sjednica Glavnog odbora HKD-a, od toga 4 elektroničke, te na Stručnom aktivu knjižničara u Našicama. Na 1. sjednici Glavnog odgovara HKD-a sudjelovala je potpredsjednica Društva Silvija Šokić.

Društvo DKSBS-a, Gradska i sveučilišna knjižnica Osijek i Komisija za zavičajne zbirke HKD-a organizirali su 3. okrugli stol: *Zavičajni fondovi i zbirke u knjižnicama panonskog prostora: mjesta susreta i suradnje*, u Osijeku 20. rujna 2018. godine, s ciljem otkrivanja i predstavljanja zavičajnih fondova u različitim vrstama knjižnica i baštinskih ustanova te iznalaženjem poveznica, osoba i događaja, koji bi bili okosnice međusobne suradnje i povezivanja kroz zajedničke projekte.

Organizirano je stručno studijsko putovanje u Sloveniju 28. i 29. rujna 2018. godine, pri čemu su članovi Društva posjetili knjižnice i muzeje u Celju, Mariboru i Ljubljani.

Članovi Društva su tijekom 2018. godine prisustvovali, često s izlaganjima, na svim značajnim knjižničarskim skupovima u Republici Hrvatskoj (primjerice *Knjižnice u procjepu 4*; *Nakladništvo u baštinskim ustanovama kao prilog njegovanju zavičajnosti*; *4. okrugli stol Komisije za statistiku i pokazatelje uspješnosti u knjižnicama Hrvatskog knjižničarskog društva Vrednovanje knjižnica: razvoj poslovanja utemeljenog na dokazima*; *3. okrugli stol: Zavičajni fondovi i zbirke u knjižnicama panonskog prostora: mjesta susreta i suradnje*; *43. skupština Hrvatskoga knjižničarskog društva*; *Knjižnica – mjesto društvenog i osobnog razvoja*; *8. festival hrvatskih digitalizacijskih projekata*; *Zanimanje: knjižničar*).

U 2018. godini objavljen je jedan broj časopisa Knjižničarstvo, glasnika Društva knjižničara Slavonije, Baranje i Srijema dostupnog na http://www.knjiznicarstvo.com.hr/ . Broj je dvobroj 1/2 za 2017. godinu.

Internetske stranice Društva i Facebook redovito su dopunjavali s informacijama o događanjima u Društvu kolege Tihomir Dunđerović i Srđan Lukačević.

Na 43. skupštini HKD-a članovi DKSBS-a dobili su dvije nagrade. Nagradu *Knjižnica godine* dobila je Gradska knjižnica Beli Manastir, a nagradu *Kukuljevićeva povelja* dobila je kolegica Sanja Galic.

Pisane su prijave na natječaje Ministarstva kulture, Grada Osijeka i Županije osječko-baranjske. Regulirana je politika zaštite osobnih podataka.

Dogovorena je suradnja sa Školskom knjigom i knjižarom Nova vezano uz popuste za članove Društva.

U zvanje višeg knjižničara napredovala je Iva Pezer i Ankica Landeka. U zvanje knjižničarskog savjetnika napredovala Tihonija Zovko.

U Osijeku, 19. siječnja 2019.

Tajnica DKSBS-a

Marijana Špoljarić Kizivat